Cătălina Cioaric a debutat în handbal la CSȘ Galați în anul 1996, sub îndrumarea profesorului Dan Patache. Ea a fost componentă a naționalei de junioare, cu care a a câștigat medalia de aur la Campionatul European ediția 1999 din Germania. Împreună cu echipa de tineret a României a participat la Campionatul European ediția 2000 din Franța. România a câștigat titlul european învingând în finală Rusia cu scorul de 30-28. A fost prima dată convocată la naționala de senioare în 2005, cu care a luat parte la Campionatul European din 2008. De aemenea, în 2008 a participat cu selecționata României la Campionatul Mondial Universitar Italia 2008, unde aceasta a obținut medaliile de bronz.